Anotācija (ex-ante) 26-TA-1797
Izdrukāts 21.09.2026. 21.32 - 5.0 Redakcija
Anotācija (ex-ante) 26-TA-1797
Izdrukāts 21.09.2026. 21.32 - 5.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2013. gada 30. aprīļa noteikumos Nr. 240 "Vispārīgie teritorijas plānošanas, izmantošanas un apbūves noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Ministru kabineta 21.07.2026. sēdes protokola Nr.39, 47. §, 6.punktā Ekonomikas ministrijai sadarbībā ar Viedās administrācijas un reģionālās attīstības ministriju uzdots līdz 2026.gada 1.decembrim izvērtēt nepieciešamību grozīt normatīvo regulējumu teritorijas attīstības plānošanas jomā, paredzot tiesības atkāpties no teritorijas plānojuma prasībām, ja esošo apbūves struktūru zemes vienībā vai teritorijā atsevišķi stāvošās patvertnes būvniecība var būt neiespējama atbilstoši teritorijas plānojumā noteiktiem rādītājiem.
1.2. Mērķis
Mērķa apraksts
Atļaut patvertnes būvniecību, ja to nevar īstenot vietējās pašvaldības teritorijas plānojumā noteikto prasību dēļ.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta 21.07.2026. sēdes protokola Nr.39, 47. §, 6.punktā Ekonomikas ministrijai sadarbībā ar Viedās administrācijas un reģionālās attīstības ministriju uzdots līdz 2026.gada 1.decembrim izvērtēt nepieciešamību grozīt normatīvo regulējumu teritorijas attīstības plānošanas jomā, paredzot tiesības atkāpties no teritorijas plānojuma prasībām, ja esošo apbūves struktūru zemes vienībā vai teritorijā atsevišķi stāvošās patvertnes būvniecība var būt neiespējama atbilstoši teritorijas plānojumā noteiktiem rādītājiem. Ministrijas izvērtēja spēkā esošo normatīvo regulējumu konstatēja, ka neviens normatīvais akts, tai skaitā Ministru kabineta 2013. gada 30. aprīļa noteikumi Nr.240 "Vispārīgie teritorijas plānošanas, izmantošanas un apbūves noteikumi" (turpmāk — Noteikumi Nr.240), neparedz iespēju par labu patvertnes būvniecībai atkāpties no teritorijas plānojuma prasībām. Savukārt grozījumu izdarīšana teritorijas plānojumos ir pārāk laikietilpīga. Ņemot vērā iepriekš minēto, kopsakarā ar Ministru prezidenta uzdoto nepieciešams veikt grozījumus Noteikumos Nr.240. Gan  Noteikumi Nr.240, gan esošie pašvaldību teritorijas plānojumi un apbūves noteikumi ir izstrādāti pirms ar grozījumiem Civilās aizsardzības un katastrofas pārvaldīšanas likumā 2024. gada 20. jūnijā tika noteikts iedzīvotāju aizsardzībai  katastrofas, militāra iebrukuma vai kara gadījumā būvēt patvertnes. Līdz ar to atsevišķi stāvošās patvertnes būvniecība var būt neiespējama, jo neatbilst teritorijas plānojumā noteiktiem apbūves kritērijiem (īpaši pilsētās un citās blīvi apbūvētajās teritorijās) vai nav atļauta. Savukārt esošo telpu pārbūvē par patvertni nav tehniski iespējama, vai ir tehniski sarežģīta un prasa nesamērīgi lielus finanšu resursus. Atbilstoši Ministru kabineta 21.07.2026. sēdē izskatītā informatīvajā ziņojumā "Par priekšlikumiem patvertņu izbūves un ēku pielāgošanas patvertņu vajadzībām procedūru vienkāršošanai un paātrināšanai" (926-TA-1662) norādītajam valdība ir iecerējusi veicināt atsevišķi stāvošu patvertņu būvniecību. Attiecīgi ir jānovērš šķēršļi atsevišķi stāvošu patvertņu būvniecībai.
Problēmas un risinājumi
Problēmas apraksts
Skatīt pašreizējās situācijas aprakstu.
Risinājuma apraksts
Noteikumu projekts paredz atļaut būvēt patvertnes visās teritorijās neatkarīgi no vietējo pašvaldību teritorijas plānojumos un apbūves noteikumos noteiktiem apbūves parametriem, ja citi normatīvie akti, piemēram, vides aizsardzības vai kultūras pieminekļu aizsardzības jomā neparedz tiešu aizliegumu. Papildus tiek paredzēts, ka patvertnes apbūves laukums netiek rēķināts teritorijas apbūves parametros. Šāds risinājums ļaus patvertnes būvēt arī vietās, kur šobrīd būs izmantota atļautā apbūves intensitāte, ja plānotā patvertne atļautos apbūves parametrus pārsniedz ne vairāk kā par 20 procentiem un nepārsniedz apbūves augstumu. Šāds risinājuma nodrošina, ka brīvstāvošas patvertnes, ciktāl to neliegs citu normatīvo aktu prasības, varēs būvēt jebkurā vietā, ja plānotā patvertne atļautos apbūves parametrus pārsniedz ne vairāk kā par 20 procentiem un nepārsniedz apbūves augstumu. Projekts noteikumu 133.6.apakšpunktā noteic, ka izvietojot patvertni nav jāievēro 4 metru attālums no blakus esošās zemes vienības robežas, izņemot, ja blakus esošajai zemes vienībai teritorijas plānojumā, lokālplānojumā vai detālplānojumā noteiktais teritorijas izmantošanas veids atbilstoši Ministru kabineta 2013.gada 30.aprīļa noteikumu Nr.240 "Vispārīgie teritorijas plānošanas, izmantošanas un apbūves noteikumi" 4.pielikumam "Teritorijas izmantošanas veidu klasifikatoram" ir dzīvojamā apbūve un teritorijas izmantošana (minētā klasifikatora 11.punkts) un publiskā apbūve un teritorijas izmantošana (minētā klasifikatora 12.punkts). Noteikumu projekts attiecas uz patvertnēm, kas atbilst Ministru kabineta 2025. gada 22. jūlija noteikumos Nr.451 " Patvertņu būvnormatīvs LBN 210-25" ietvertajām prasībām (būvju klasifikācijas kods 1274). Regulējuma izmaiņas nemazina nepieciešamību ievērot normatīvo aktu prasības kultūras pieminekļu aizsardzības jomā un pašvaldību teritorijas plānojumu prasības attiecībā uz vietējiem kultūras pieminekļiem un apbūves aizsardzības teritorijām.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
Nosaukums
Iekšlietu ministrijas informatīvais ziņojums "Par priekšlikumiem patvertņu izbūves un ēku pielāgošanas patvertņu vajadzībām procedūru vienkāršošanai un paātrināšanai"(926-TA-1662).
Apraksts
Informatīvais ziņojums "Par priekšlikumiem patvertņu izbūves un ēku pielāgošanas patvertņu vajadzībām procedūru vienkāršošanai un paātrināšanai" (turpmāk – informatīvais ziņojums) sagatavots, izpildot Ministru kabineta 2026.gada 27.jūnija ārkārtas sēdē uzdoto – Iekšlietu ministrijai kopīgi ar Viedās administrācijas un reģionālās attīstības ministriju un Ekonomikas ministriju un sadarbībā ar pašvaldībām divu nedēļu laikā sagatavot priekšlikumus, kā vienkāršot un paātrināt procedūras patvertņu izbūvei un ēku pielāgošanai patvertņu vajadzībām, un iekšlietu ministram iesniegt tos izskatīšanai Ministru kabineta sēdē (prot.Nr.34, 3.§ 2.punkts).
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
būvniecības ierosinātājs
blakus esošās zemes vienības īpašnieks
Ietekmes apraksts
Projektā ietvertais regulējums samazinātu laika patēriņu patvertnes ieceres realizācijai - nebūtu jāgaida uz iespējamiem teritorijas plānojuma grozījumiem vai lokālplānojuma izstrādi, lai saskaņotu patvertnes būvniecību. Novērš risku, ka būvvalde noraida būvniecības ieceri vai atsaka būvatļaujas izdošanu neatbilstības dēļ (piemēram, ja patvertnes virszemes struktūras pārkāpj apbūves blīvumu). Iespējamo laika patēriņu teritorijas plānojuma grozījumiem vai lokālplānojuma izstrādi nav iespējams objektīvi noteikt, jo tas ir atkarīgs no iesaistīto personu skaņojumiem un vēlmes sniegt priekšlikumus arī par citiem jautājumiem, un nav ietekmējams no būvniecības ierosinātāja puses. Grozījumi paši par sevi nerada administratīvo slogu būvniecības ierosinātājam, bet rada plašākas tiesības īstenot patvertņu būvniecības ieceres. Blakus esošo zemes vienību īpašniekiem, ja blakus esošā zemes vienība atrodas teritorijā, kas nav dzīvojamās vai publiskās apbūves teritorija, tiktu ierobežota tiesība ietekmēt patvertnes būvniecību kaimiņa īpašumā.
Juridiskās personas
būvniecības ierosinātājs
blakus esošās zemes vienības īpašnieks
Ietekmes apraksts
Iespējamā ietekme uz būvniecības ierosinātāju ir tāda pati kā fiziskas personas gadījumā.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Viedās administrācijas un reģionālās attīstības ministrija
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://vktap.mk.gov.lv/public_participations/public_discussions/18b1f429-35da-4323-91c2-c73c7f68df04
6.3. Sabiedrības līdzdalības rezultāti
Viedokļi nav saņemti
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Pašvaldību būvvalde vai institūcija, kas pilda būvvaldes funkcijas, atsaka izdot būvatļauju vai akceptēt būvniecības ieceri
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Jā
	Izmaiņas nerada nepieciešamību mainīt būvvalžu vai to institūciju funkcijas, kuras pilda būvvaldes funkcijas, un tiks īstenotas esošo procesu ietvaros.


7.5. Cita informācija
Cita informācija
Projektā ietvertais regulējums samazinās laika patēriņu patvertnes ieceres realizācijai - nebūs jāgaida uz iespējamiem teritorijas plānojuma grozījumiem vai lokālplānojuma izstrādi, lai saskaņotu patvertnes būvniecību. Novērsīs risku, ka būvvalde noraida būvniecības ieceri vai atsaka būvatļaujas izdošanu neatbilstības dēļ (piemēram, ja patvertnes virszemes struktūras pārkāpj apbūves blīvumu). Iespējamo laika patēriņu teritorijas plānojuma grozījumiem vai lokālplānojuma izstrādei nav iespējams objektīvi noteikt, jo tas ir atkarīgs no iesaistīto personu skaņojumiem un vēlmes sniegt priekšlikumus arī par citiem jautājumiem, un nav ietekmējams no būvniecības ierosinātāja puses. Grozījumi paši par sevi nerada administratīvo slogu būvniecības ierosinātājam, bet rada plašākas tiesības īstenot patvertņu būvniecības ieceres.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Noteikumu projekts paredz atvieglot  patvertnes būvniecības noteikumus. Proti, noteikumu projekts paredz atļaut būvēt patvertni visās teritorijās neatkarīgi no vietējo pašvaldību teritorijas plānojumos un apbūves noteikumos noteiktiem apbūves parametriem, ja pašvaldības teritorijas plānojuma dokumentos nav speciāli noteikts citādi. Kā arī paredz gadījumus kad apbūves parametri nav attiecināmi uz patvertnes būvniecību.
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

